
PËR LEJIMIN E KALIMIT TRANZIT TË katër AUTOKOLONAVE USHTARAKE sllovene, PËRMES TERRITORIT TË REPUBLIKËS SË SHQIPËRISË

Në mbështetje të nenit 100 të Kushtetutës dhe të neneve 16, pika 2, 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave

VENDOSI:

1. Lejimin e kalimit tranzit, përmes territorit të Republikës së Shqipërisë,  në datën 20 tetor 2009, të 2 (dy) autokolonave ushtarake sllovene, të përbëra, si më poshtë vijon:
- Autokolona e parë nga 2 (dy) automjete dhe 5 (pesë) trupa.
- Autokolona e dytë nga 3 (tri) automjete dhe 7 (shtatë) trupa.
2. Lejimin e kalimit tranzit, përmes territorit të Republikës së Shqipërisë,  në datën 28 tetor 2009, të 2 (dy) autokolonave ushtarake sllovene, të përbëra, si më poshtë vijon:
- Autokolona e parë nga 4 (katër) automjete dhe 15 (pesëmbëdhjetë) trupa.
- Autokolona e dytë nga 2 (dy) automjete dhe 6 (gjashtë) trupa.
3. Pika e hyrjes në territorin e Republikës së Shqipërisë për autokolonat e para, të përmendura në pikat 1 e 2 të këtij vendimi, që do të hyjnë, përkatësisht, në datat 20 e 28 tetor 2009, është pika e kalimit të kufirit Qafë-Thanë dhe pika e daljes porti i Durrësit.
4. Pika e hyrjes në territorin e Republikës së Shqipërisë për autokolonat e dyta, të përmendura në pikat 1 e 2 të këtij vendimi, që do të hyjnë, përkatësisht, në datat 20 e 28 tetor 2009, është porti i Durrësit dhe pika e daljes është pika e kalimit të kufirit Qafë-Thanë.
5. Autokolonat ushtarake sllovene, gjatë hyrjes, lëvizjes dhe daljes në/nga territori i Republikës së Shqipërisë të shoqërohen nga njësi të armatosura të Forcave të Armatosura të Republikës së Shqipërisë.
6. Ngarkohet Ministria e Mbrojtjes për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

